CELEX: 62013TN0004
Language: lv
Date: 2013-01-09 00:00:00
Title: Lieta T-4/13: Prasība, kas celta 2013. gada 9. janvārī — Communicaid Group /Komisija

9.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 71/24
            
         Prasība, kas celta 2013. gada 9. janvārī — Communicaid Group/Komisija
   (Lieta T-4/13)
   2013/C 71/37
   Tiesvedības valoda — angļu
   
      Lietas dalībnieki
   
   
      Prasītāja: Communicaid Group Ltd (Londona, Apvienotā Karaliste) (pārstāvji — C. Brennan, Solicitor, F. Randolph, QC, un M. Gray, Barrister)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt visus Eiropas Komisijas 2012. gada 30. oktobra lēmumus attiecībā uz publiskā iepirkuma procedūras 1., 2., 3., 7., 8. un 9. kārtu saistībā ar uzaicinājumu iesniegt piedāvājumu publiskā iepirkuma procedūrā HR/R.3/PR/2012/002 attiecībā uz (vairākiem) ietvarlīgumiem par Eiropas Savienības iestāžu, struktūrvienību un aģentūru Briselē personāla valodu apmācības nodrošināšanu (OV 2012, S 45 72734) vai nu daļēji, ciktāl tās izvirza CLL-Allingua pirmajā vietā, vai pilnībā un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1)
            
            
               Ar pirmo pamatu tiek apgalvots, ka Komisija esot pārkāpusi pārskatāmības, nediskriminācijas un vienlīdzīgas attieksmes principus un Finanšu Regulas (1) 94. pantu, neizslēdzot CLL-Allingua no publiskā iepirkuma procedūras, jo CLL-Allingua piedāvājums tika sagatavots sadarbībā ar vienu no tās darbiniekiem, kas iepriekš strādāja attiecīgajā Komisijas nodaļā un Vērtēšanas komitejā saistībā ar ļoti līdzīgu publiskā iepirkuma procedūru, kurā piedalījās gan Communicaid, gan CLL-Allingua, kā arī bija iesaistīts publiskā iepirkuma procedūras sagatavošanas posmos, tādējādi pārkāpjot savu lojalitātes pret ES pienākumu un piešķirot CLL-Allingua nepamatotas priekšrocības attiecībā pret Communicaid.
            
         
               2)
            
            
               Ar otro pamatu tiek apgalvots, ka Komisija esot pārkāpusi pārskatāmības, nediskriminācijas un vienlīdzīgas attieksmes principus un esot pieļāvusi kļūdu, interpretējot Līguma paziņojuma (OV 2012, S 45 72734) III.2.2.) punktu, atzīstot, ka CLL-Allingua bija ekonomiska un finansiāla kapacitāte, lai nodrošinātu publisko iepirkumu apstākļos, kad nebija pietiekamu pierādījumu šāda secinājuma atbalstam, un CLL-Allingua neesot likumīgi izpildījusi šo priekšnosacījumu.
            
         
               3)
            
            
               Ar trešo pamatu tiek apgalvots, ka tika pieļautas vairākas acīmredzamas kļūdas katrā šo četru kritēriju vērtējumā, proti, ka Vērtēšanas komiteja atkārtoti izvērtēja piedāvājumus publiskā iepirkuma procedūrā, atsaucoties uz iepriekš neizsludināta apakškritērija izpildi, sniedza neatbilstošas atzīmes, kā rezultātā visās kārtās attiecībā uz tehnisko novērtējumu Communicaid tika piešķirts zemāks vērtējums un CLL-Allingua augstāks vērtējums, un nesniedza pārliecinošu sava vērtējuma pamatojumu.
            
         
      (1)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV 2002, L 248, 1. lpp.)